Na temelju članka 35. Zakona o lokalnoj i područnoj (regionalnoj) samoupravi («Narodne novine» broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17, 98/19 i 144/20) i članka 30. Statuta Općine Vladislavci („Službeni glasnik Općine Vladislavci“, broj 3/13, 3/17, 2/18, 4/20, 8/20 i 2/21) Općinsko vijeće Općine Vladislavci na 20. sjednici održanoj 24. listopada 2022. godine, donijelo je

ODLUKU

o izmjenama i dopunama Odluke o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci

**Članak 1.**

Odluka o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci (“Službeni glasnik” Općine Vladislavci broj 2/19 i 2/21) mijenja se i dopunjuje sukladno odredbama ove Odluke.

**Članak 2.**

U članku 2. iza riječi „pogona“ dodaju se riječi: „kao posebne organizacijske jedinice u Jedinstvenom upravnom odjelu“, te iza riječi „komunalni,“ dodaju se riječi: „odnosno poljoprivredni“.

**Članak 3.**

U članku 5. stavak 1. i 2. brojevi „2,00“ i „2.000,00“ zamjenjuju se brojevima „3,00“ i „3.000,00“.

**Članak 4.**

U članku 6. iza riječi: „komunalni“ dodaju se riječi: „odnosno poljoprivredni“ te iza riječi: „pogona“ dodaju se riječi: „kao posebne organizacijske jedinice u Jedinstvenom upravnom odjelu“.

**Članak 5.**

Ostale odredbe Odluke o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci (“Službeni glasnik” Općine Vladislavci broj 2/19 i 2/21) ostaju nepromijenjene.

**Članak 6.**

Nalaže se Jedinstvenom upravnom odjelu da izradi pročišćeni tekst Odluke o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci.

**Članak 7.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 406-01/19-11/01

URBROJ: 2158-41-01-22-06

Vladislavci, 24. listopada 2022.

 **Predsjednik**

 **Općinskog Vijeća**

 Krunoslav Morović